PREDLOG

Na podlagi 16. člena Statuta Občine Sveta Trojica v Slovenskih goricah (MUV št. 22/10, 12/14 in UGSO št. 57/17), je Občinski svet Občine Sveta Trojica v Slovenskih goricah na svoji \_\_\_\_\_ redni seji, dne \_\_\_\_\_ sprejel

SKLEP

o sprejemu Načrta razvoja odprtega širokopasovnega omrežja elektronskih komunikacij naslednje generacije v občini Sveta Trojica v Slovenskih goricah

I.

Občinski svet Občine Sveta Trojica v Slovenskih goricah sprejme dokument Načrt razvoja širokopasovnega omrežja elektronskih komunikacij naslednje generacije v občini Sveta Trojica v Slovenskih goricah, ki ga je dne 15. 12. 2017 izdelal Eurocon d.o.o., Ljubljana (v nadaljevanju: Načrt).

II.

Občinski svet Občine Sveta Trojica v Slovenskih goricah pooblašča župana Občine Sveta Trojica v Slovenskih goricah za sprejem in potrditev morebitnih novelacij Načrta.

III.

Ta sklep začne veljati z dnem sprejema na Občinskem svetu.

Številka: 380-1/2017-

Datum: \_\_\_\_\_\_\_\_\_

 Župan

 Občine Sveta Trojica v Slovenskih goricah

 Darko Fras, univ. dipl. prav.

OBRAZLOŽITEV

Občinski svet Občine Sveta Trojica v Slovenskih goricah je na svoji 20. redni seji, dne 19. 10. 2017 obravnaval ponudbo za izdelavo načrta gradnje odprtega širokopasovnega omrežja (OŠO) v Občini Sveta Trojica v Slovenskih goricah ter sprejel sklep o uvrstitvi te naložbe v Načrt razvojnih programov (NRP) .

Načrt razvoja OŠO predstavlja podlago, da se zagotovi dolgoročna rešitev razvojnega vprašanja izgradnje odprtega širokopasovnega omrežja. Namen priprave načrta razvoja OŠO je, da občina z njim izrazi javni interes in pridobi osnovni strateški dokument občine, na podlagi katerega bo možno izvesti intervencijski projekt gradnje širokopasovnega omrežja na področjih občine, kjer ni tržnega interesa obstoječih operaterjev. Načrt razvoja OŠO predstavlja ustrezno strokovno - metodološko podlago, da se občina vključi v iniciative, s katerimi se bo prebivalcem in javnim ustanovam na komercialno nezanimivih območjih zagotovila odprta širokopasovna infrastruktura s hitrostmi vsaj 100 Mbps, in sicer:

1. projekt »RuNe«. Nosilec projekta bo v primeru izraženega javnega interesa občine in ob pogoju, da bo projekt RuNe pridobil financiranje iz mednarodnim investicijskih virov, naročnika na podlagi zavezujoče izjave neposredno vključil med področja, v katerih se bo gradilo OŠO po tem projektu.
2. javnih nepovratnih sredstev (strukturnih skladov), ki bodo na voljo v sedanjem finančnem okviru EU do leta 2020 za območja, na katerih v postopku mapiranja ni bil izražen tržni interes operaterjev storitev.

Predstavljamo podatke stanja gospodinjstev po naseljih , ki nimajo možnosti dobiti priključek 100 Mb/s:

|  |  |  |  |
| --- | --- | --- | --- |
| Občina | Naselje | Gosp. z možnostjo vključitve v «RuNe« (poselitev <30>8 / km2 . Financiranje iz mednarodnih investicijskih virov. | »Bele lise« (poseljenosti >8 gosp. / km2). Vključitev v financiranja iz javnih nepovratnih sredstev (subvencija). |
| Sveta Trojica v Slovenskih goricah | Gočova | 3 | 475 | 32 |
| Osek | 111 |
| Spodnja Senarska | 40 |
| Spodnje Verjane | 5 |
| Sveta Trojica v Slovenskih goricah | 150 |
| Zgornja Senarska | 42 |
| Zgornje Verjane | 43 |
| Zgornji Porčič | 81 |

Spisek naselij, ki so bele lise , to so območja, kjer ni tržnega interesa operaterjev in na katerih bodo lahko uporabljena javna sredstva za sofinanciranje gradnje širokopasovnih omrežij za ciljno hitrost 100 Mb/s, skladno z Načrtom NGN 2020, je pripravilo Ministrstvo za javno upravo (povezava: <http://www.mju.gov.si/fileadmin/mju.gov.si/pageuploads/DID/Informacijska_druzba/NGN_2020/1_Obvestilo_splet_bl_NGN2020_081220_P.pdf> ).

Dejstvo je, da operaterji, glede na pričakovanja in potrebe občanov na posameznih delih občine, prepočasi napredujejo z izgradnjo optičnega omrežja, zato predlagamo Občinskemu svetu, da nadaljujemo projekt in sicer s sprejemom Načrta. Po sprejemu tega Načrta bo Občina Sveta Trojica v Slovenskih goricah vključena v projekt RuNe za izgradnjo 475 priključkov. Načrt pa je tudi podlaga za izgradnjo priključkov na območju belih lis, katerega na osnovi javnega razpisa izvaja pristojno ministrstvo.

Predlagamo Občinskemu svetu Občine Sveta Trojica v Slovenskih goricah, da sprejme sklep kot je predlagan.

Priloga: Načrt razvoja odprtega širokopasovnega omrežja elektronskih komunikacij naslednje generacije v občini Sveta Trojica v Slovenskih goricah

Pripravil:

Občinska uprava, Srečko Aleksander Padovnik